HR
L 188/24
Službeni list Europske unije
15.7.2022.
Kriteriji tehničke provjere
Znatan doprinos ublažavanju klimatskih promjena 1.
Djelatnost ispunjava jedan od sljedećih kriterija: (a) Emisije stakleničkih plinova u cijelom životnom ciklusu proizvodnje energije za grijanje/hlađenje iz plinovitih goriva niže su od 100 g CO2e/kWh.
Uštede emisija stakleničkih plinova u cijelom životnom ciklusu izračunavaju se na temelju Preporuke Komisije 2013/179/EU ili, alternativno, u skladu s normom ISO 14067:2018 ili ISO 14064-1:2018.
Kvantificirane emisije stakleničkih plinova u cijelom životnom ciklusu provjerava neovisna treća strana.
Ako se u postrojenjima primjenjuje neki postupak smanjenja emisija (uključujući hvatanje i skladištenje ugljika ili uporabu dekarboniziranih goriva), taj postupak usklađen je s odgovarajućim odjeljcima ovog Priloga, ovisno o slučaju.
Kad se hvata CO2 koji nastaje u proizvodnji električne energije, on mora ispunjavati zahtjeve za granične vrijednosti emisija iz točke 1. ovog odjeljka i prevozi se i skladišti u skladu s kriterijima tehničke provjere za prijevoz i skladištenje CO2 iz odjeljka 5.11.
Odnosno 5.12. ovog Priloga.
(b) postrojenja za koje je građevinska dozvola izdana do 31. prosinca 2030.
ispunjavaju sve sljedeće uvjete: i.
toplinska energija proizvedena tom djelatnošću upotrebljava se u učinkovitom sustavu centraliziranog grijanja i hlađenja kako je definiran u Direktivi 2012/27/EU;
ii.
izravne emisije stakleničkih plinova koje nastaju obavljanjem djelatnosti niže su od 270 g CO2e/kWh izlazne energije;
iii.
energija za grijanje/hlađenje koju treba zamijeniti ne može se proizvesti iz obnovljivih izvora energije, na temelju usporedne procjene s najisplativijom i tehnički izvedivom obnovljivom alternativom za isti utvrđeni kapacitet; rezultat te usporedne procjene objavljuje se i o njemu se savjetuje s dionicima;
iv.
djelatnost zamjenjuje postojeću djelatnost proizvodnje energije za grijanje/hlađenje s visokim emisijama u kojoj se upotrebljavaju kruta ili tekuća fosilna goriva;
v.
novopostavljeni proizvodni kapacitet ne premašuje kapacitet zamijenjenog postrojenja;
vi.
postrojenje je projektirano i izgrađeno za plinovita goriva iz obnovljivih izvora i/ili niskougljična plinovita goriva, a prelazak na potpuno korištenje obnovljivih i/ili niskougljičnih plinovitih goriva odvija se do 31. prosinca 2035., u skladu s preuzetom obvezom i provjerljivim planom koje je odobrilo upravljačko tijelo poduzeća;
vii.
zamjenom se postiže smanjenje emisija stakleničkih plinova za najmanje 55 % po kWh izlazne energije; viii.
obnovom postrojenja ne povećava se njegov proizvodni kapacitet; ix.
ako se djelatnost obavlja na državnom području države članice u kojoj se za proizvodnju energije koristi ugljen, ta se država članica obvezala na postupno ukidanje proizvodnje energije iz ugljena i o tome je izvijestila u integriranom nacionalnom energetskom i klimatskom planu iz članka 3.
Uredbe (EU) 2018/1999 ili u drugom instrumentu.
Usklađenost s kriterijima iz točke 1. podtočke (b) provjerava neovisna treća strana.
Neovisni vanjski ovjerovitelj ima potrebne resurse i stručnost za provedbu takve provjere.
Neovisni vanjski ovjerovitelj ne smije biti u sukobu interesa s vlasnikom ili ulagačem niti smije sudjelovati u razvoju ili obavljanju djelatnosti.
Neovisni vanjski ovjerovitelj s dužnom pažnjom provodi provjeru usklađenosti s kriterijima tehničke provjere.
Konkretno, neovisna treća strana svake godine objavljuje i Komisiji dostavlja izvješće u kojem se: (a) certificira razina izravnih emisija stakleničkih plinova iz točke 1. podtočke (b) i.; (b) procjenjuje je li putanja djelatnosti vjerodostojno usklađena sa zahtjevima iz točke 1. podtočke (b) v.
Komisija na temelju izvješća koja su joj dostavljena može uputiti mišljenje dotičnim operaterima.
Ona ta izvješća uzima u obzir pri preispitivanju iz članka 19. stavka 5.
Uredbe (EU) 2020/852.